Hannes Tiainen

Johannes (Hannes) Tiainen (9. helmikuuta 1914 Sortavala – 8. huhtikuuta 2001 Helsinki) oli suomalainen agronomi, ylijohtaja ja poliitikko.

Elämä ja ura 
Tiaisen vanhemmat olivat vaatturimestari Juho Tiainen ja Anna Sihvonen. Hän pääsi ylioppilaaksi 1932 ja valmistui agronomiksi ja maatalous- ja metsätieteiden kandidaatiksi 1937. Tiainen oli edistysmielisen osuuskauppaliikkeen palveluksessa 1938–1956, Valtion hankintakeskuksen ylijohtajana 1957–1971 sekä maatilahallituksen tuotanto-osaston päällikkönä ja ylijohtajana 1971–1977.

SDP:tä edustanut Tiainen oli II maatalousministeri Kekkosen III hallituksessa 1952–1953 ja Törngrenin hallituksessa 1954. Hän oli II kulkulaitosten ja yleisten töiden ministeri ja II sosiaaliministeri Kekkosen V hallituksessa 1954–1956 sekä Fagerholmin II hallituksessa 1956–1957.

Teoksia
 Maatalouspoliittiset ympyrät. Sos.-dem. puoluetoimisto 1953
 Kun puolue räjähti : raportti sosiaalidemokraattisen työväenliikkeen hajaannuksesta ja eheytymisestä. Tammi 1968
 Voivuoren vartijat. Tammi 1970
 Maaseudun asuttuna säilymisen edellytykset. SITRA 1979
 Tovereiden tasavalta ; muistelmateos, toimittanut Kyösti Salovaara.  Tammi 1997

Lähteet

Suomen ministerit
Suomen Sosialidemokraattisen Puolueen poliitikot
Suomalaiset virkamiehet
Vuonna 1914 syntyneet
Vuonna 2001 kuolleet